
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1473 


4 Δεκεμβρίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Συμπληρωματική οριοθέτηση περιοχής για την αποκα¬ 
τάσταση των ζημιών από τις πυρκαγιές του 1998 σε 


περιοχές του Νομού Ηλείας. 1 

Οριοθέτηση σεισμόπληκτης περιοχής και πιστωτικές 
διευκολύνσεις για την αποκατάσταση των ζημιών 
από το σεισμό της 26ης Μαΐου 2000 σε περιοχές 

του Νομού Λευκάδας. 2 

Προϋποθέσεις για τη χορήγηση σεισμοδανείων και 
δυνατότητα μεταφοράς τους για ανακατασκευή 
κατοικίας ή αυτοστέγαση σε άλλη θέση σύμφωνα 
με τον Ν. 2539/97. 3 


ΑΠΟΦΑΣΕΙ Σ 

Αριθ. 7874/ΤΠ31 (1) 

Συμπληρωματική οριοθέτηση περιοχής για την αποκατά¬ 
σταση των ζημιών από τις πυρκαγιές του 1998 σε πε¬ 
ριοχές του Νομού Ηλείας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ, - ΕΘΝΙΚΗΣ ΟΙΚΟΝΟΜΙΑΣ - 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξεως Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων» όπως αυτό τροποποιήθηκε 
και συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 


3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) «Περί οργάνων ασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6 του Ν. 1418/84 «Περί Δημοσίων Έργων και ρυθ¬ 
μίσεις συναφών θεμάτων» (ΦΕΚ Α'23). 

4. Τις διατάξειςτου Ν. 128/75 «περίτροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Τις διατάξειςτου άρθρου ΙΟτου Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

8. Την με αριθμό 50148/542/24.6.92 Κοινή Απόφαση των 
Υπουργών Εθν. Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου «Περιστο¬ 
λή δαπανών Δημοσίου Τομέα» (ΦΕΚ 420/Β/1.7.92). 

9. Τις διατάξεις της παρ. του άρθρου 22του Ν.2362 «Πε¬ 
ρί Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις» (ΦΕΚ 247/Α/27.11.95). 

ΙΟ.Τις διατάξεις του άρθρου 27 του Ν. 2081/92 (ΦΕΚ 
154 Α') και το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Προγράμ¬ 
ματος Δημοσίων Επενδύσεων και συγκεκριμένα το έργο 
9869000 της ΣΑΕ 069. 

11. Την αριθ. ΔΙΔΚ/Φ. 1/2/11187/12.5.2000 (ΦΕΚ630/Β/ 
12.5.2000) απόφαση του Πρωθυπουργού και του Υπουρ¬ 
γού Εσωτερικών, Δημόσιας Διοίκησης και Αποκέντρωσης 
για την ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης Λε¬ 
ωνίδα Τζανή και Κωνσταντίνο Καϊσερλή. 

12. Την κοινή απόφαση του Πρωθυπουργού και του 
Υπουργού Οικονομικών με αριθ. 1039386/441/ 
Α0006/21.4.2000 (ΦΕΚ 571/Β/21.4.2000) «Ανάθεση αρμο¬ 
διοτήτων του Υπουργού Οικονομικών στους Υφυπουρ¬ 
γούς Οικονομικών». 

13. Την Δ17α/10/30/Φ2.2.1/23.5.2000 απόφαση του 
Πρωθυπουργού και του Υπουργού ΠΕ.ΧΩ.Δ.Ε. για την 
ανάθεση αρμοδιοτήτωντου Υπουργού ΠΕ.ΧΩ.Δ.Ε. στους 
































19844 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Υφυπουργούς ΠΕ.ΧΩ.Δ.Ε. Αθανάσιο Αλευρά και Ηλία Ευ- 
θυμιόπουλο. (ΦΕΚ/664/Β/24.5.2000) 

14. Την με αριθμό 422/ΤΠ32/14.4.99(ΦΕΚ 474/Β/ 
28.4.99) και 2399/ΤΠ31/13.7.2000 Κοινή Απόφαση του 
Υπουργού Εθν. Οικονομίας και των Υφυπουργών Εσωτε¬ 
ρικών, Δημ. Διοίκησης και Αποκέντρωσης, Οικονομικών 
και Υ.ΠΕ.ΧΩ.Δ.Ε. Όριοθέτηση περιοχής και πιστωτικές 
διευκολύνσεις για την αποκατάσταση των ζημιών από τις 
πυρκαγιές του 1998 σε περιοχές των Νομών Μεσσηνίας 
και Ηλείας". 

15. Την με αριθμό 2399/ΤΠ31 /13.7.2000 Κοινή Απόφαση 
του Υπουργού Εθν. Οικονομίας και των Υφυπουργών 
Εσωτερικών, Δημ. Διοίκησης και Αποκέντρωσης, Οικονο¬ 
μικών και Υ.ΠΕ.ΧΩ.Δ.Ε. "Οριοθέτηση περιοχής και πιστω¬ 
τικές διευκολύνσεις για την αποκατάσταση των ζημιών 
από τις πυρκαγιές του 1998 σε περιοχές του Νομού Ηλεί¬ 
ας"· 

16. Το με αρ. πρωτ. οικ.7063/1.8.2000 έγγραφο του 
Τ.Α.Σ Πύργου Νομού Ηλείας. 

Τις έκτακτες στεγαστικές και λοιπές ανάγκες που έχουν 
δημιουργηθεί στους κατοίκους περιοχών του Νομού 
Ηλείας που επλήγησαν από τις πυρκαγιές του 1998, απο¬ 
φασίζουμε: 

ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξεων 
της από 28.7.1978 Πράξεως Νομοθετικού Περιεχομένου 
«Περί αποκαταστάσεως ζημιών εκ σεισμών 1978 εις πε¬ 
ριοχήν Βορείου Ελλάδος κλπ.», όπως αυτή κυρώθηκε, 
τροποποιήθηκε και συμπληρώθηκε με τους Νόμους 
867/79, 1048/80, 1133/81 και 1190/81 όπως ορίζεται στο 
άρθρο 10 του Ν. 2576/98 καθώς και των σχετικών κανονι¬ 
στικών πράξεων όπως ισχύουν σήμερα για την αποκατά¬ 
σταση των ζημιών των κτιρίων γενικά, τις οποίες προκάλε- 
σαν οι πυρκαγιές του 1998 που έπληξαν περιοχές του Νο¬ 
μού Ηλείας και συγκεκριμένα και στα διοικητικά όρια των: 

α) Δημοτικών Διαμερισμάτων Πέρσαινας, Νεράιδας και 
Αχλαδινής του Δήμου Φολόης, 

β) Δημοτικών Διαμερισμάτων Καμένης, Ξηροκάμπου, 
Κλαδέου του Δήμου Αρχαίας Ολυμπίας και 

γ) του Δημοτικού Διαμερίσματος Γούμερου του Δήμου 
Ωλένης. 

2. Το έργο της αποκατάστασης των ζημιών ανατίθεται 
στον ήδη λειτουργούντα Τομέα Αποκατάστασης Σεισμο¬ 
πλήκτων (Τ.Α.Σ.) Πύργου Ν. Ηλείας. 

3. Ορίζεται προθεσμία τεσσάρων (4) μηνών, απάτη δη¬ 
μοσίευση της παρούσας Απόφασης σε ΦΕΚ, εντός της 
οποίας οι ιδιοκτήτες των ακινήτων, που υπέστησαν βλά¬ 
βες από τις πυρκαγιές του 1998 υποχρεούνται να υπο¬ 
βάλλουν αίτηση στον Τ.Α.Σ. Πύργου προκειμένου να διε- 
νεργηθεί ο έλεγχος των κτιρίων τους από τις αρμόδιες 
επιτροπές του Υ. ΠΕ.ΧΩ.Δ.Ε. Μετά την παρέλευση της πα¬ 
ραπάνω προθεσμίας οιτυχόν σεισμόπληκτοι που δεν υπέ¬ 
βαλλαν αίτηση για αυτοψία δεν δικαιούνται τη χορήγηση 
στεγαστικής συνδρομής για την αποκατάσταση των ακι¬ 
νήτων τους. 

4. Με αποφάσεις του Υφυπουργού ΠΕ.ΧΩ.Δ.Ε. θα καθο¬ 
ρίζονται ονομαστικά οι δικαιούχοι στεγαστικής συνδρομής 
για την αποκατάσταση των ακινήτων τους σύμφωνα με τα 
πορίσματα των αρμοδίων επιτροπών του Υ.ΠΕ.ΧΩ.Δ.Ε. Οι 
αποφάσεις αυτές θα δημοσιεύονται στο ΦΕΚ σύμφωνα με 
το άρθρο 1, παρ. 2 της από 26.3.81 Πράξεως Νομοθετικού 
Περιεχομένου που κυρώθηκε με το Ν. 1190/81. 


5. Εντός ενός (1) έτους από τη δημοσίευση σε ΦΕΚ των 
αποφάσεων της προηγούμενης παραγράφου, οι σεισμό¬ 
πληκτοι που έχουν οριστεί δικαιούχοι Στεγαστικής Συν¬ 
δρομής πρέπει να υποβάλλουν στον Αρμόδιο Τ.Α.Σ. Πύρ¬ 
γου τα απαιτούμενα δικαιολογητικά (συμβόλαια, μελέτες 
επισκευής, κλπ.) για τη χορήγηση της στεγαστικής συν¬ 
δρομής. 

Β. ΣΤΕΓΑΣΤΙΚΑ ΔΑΝΕΙΑ ΠΡΟΣ ΙΔΙΩΤΕΣ 

I. Εγκρίνεται όπως ισχύσουν οι πιστωτικές διευκολύν¬ 
σεις που καθορίστηκαν στις με αρ. πρωτ. 422/ΤΠ32/ 
14.4.99 και οικ/8435/ΤΠ32/16.12.99 Κοινές Αποφάσεις 
του Υπουργού Εθν. Οικονομίας και των Υφυπουργών Οι¬ 
κονομικών και ΠΕ.ΧΩ.Δ.Ε. και για τις περιοχές που οριο- 
θετούνται με την παρούσα απόφαση. 

Από την απόφαση αυτή δεν προκαλείται πρόσθετη δα¬ 
πάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Νοεμβρίου 2000 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

Κ. ΚΑΪΣΕΡΛΗΣ Γ. ΠΑΠΑΝΤΩΝΙΟΥ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Γ. ΔΡΥΣ ΑΘ. ΑΛΕΥΡΑΣ 

-♦- 

Αριθ. 6938 /ΤΠ 32 (2) 

Οριοθέτηση σεισμόπληκτης περιοχής και πιστωτικές δι¬ 
ευκολύνσεις για την αποκατάσταση των ζημιών από το 
σεισμό της 26ης Μάίου 2000 σε περιοχές του Νομού 
Λευκάδας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξεως Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων» όπως αυτό τροποποιήθηκε 
και συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) «Περί οργάνων ασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6 του Ν. 1418/84 «Περί Δημοσίων Έργων και ρυθ¬ 
μίσεις συναφών θεμάτων» (ΦΕΚ Α'23). 

4. Τιςδιατάξειςτου Ν. 128/75«περίτροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

6. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

7. Την με αριθμό 50148/542/24.6.92 Κοινή Απόφαση των 
Υπουργών Εθν. Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου «Περιστο¬ 
λή δαπανών Δημοσίου Τομέα» (ΦΕΚ420/Β/1.7.92). 

8. Τις διατάξεις της παρ. του άρθρου 22του Ν.2362 «Πε¬ 
ρί Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις» (ΦΕΚ 247/Α/27.11.95). 

9. Τις διατάξειςτου άρθρου 27του Ν. 2081/92 (ΦΕΚ 154 
Α') και με το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού αλλά η δαπάνη βαρύνει το Πρό¬ 
γραμμα Δημοσίων Επενδύσεων και συγκεκριμένα το έρ¬ 
γο 9469000 της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής είναι της τάξης των 570.000.000 δρχ. 

10. Την κοινή απόφαση του Πρωθυπουργού και του 
Υπουργού Οικονομικών με αριθ. 1039386/441/Α0006/21. 

4.2000 (ΦΕΚ 571/Β/21.4.2000) «Ανάθεση αρμοδιοτήτων 
του Υπουργού Οικονομικών στους Υφυπουργούς Οικονο¬ 
μικών». 

11. Την κοινή απόφαση Δ17α/10/30/Φ.2.2.1/23.5.2000 
(ΦΕΚ 664/Β/24.5.2000) του Πρωθυπουργού και του 
Υπουργού ΠΕΧΩΔΕ «Ανάθεση Αρμοδιοτήτων Υπουργού 
ΠΕΧΩΔΕ στους Υφυπουργούς ΠΕΧΩΔΕ Αθανάσιο Αλευ¬ 
ρά και Ηλία Ευθυμιόπουλο”. 

12. Το με αρ. πρωτ. 1752/5.7.2000 έγγραφο του Δήμου 
Σφακιωτών. 

13. Το με αρ. πρωτ. 4181/26.5.2000 έγγραφο του Δήμου 
Λευκάδας. 

14. Τα με αρ. πρωτ ΓΝ/1277/21.6.2000 και ΓΝ/1465/27. 

6.2000 έγγραφα της Νομαρχιακής Αυτοδιοίκησης Λευκά¬ 
δας. 

15. Το με αρ. πρωτ. οικ/671/4.7.2000 έγγραφο του 
Τ.Α.Σ. Λευκάδας. 

16. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους των περιοχών του 
Νομού Λευκάδας που επλήγησαν από το σεισμό της 26ης 
Μάίου 2000, αποφασίζουμε: 

1. ΟΡΙΟΘΕΤΗΣΗ ΣΕΙΣΜΟΠΛΗΚΤΗΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξε¬ 
ων της από 28.7.1978 Πράξεως Νομοθετικού Περιεχομέ¬ 
νου «Περί αποκαταστάσεως ζημιών εκ σεισμών 1978 εις 
περιοχήν Βορ. Ελλάδος κλπ.», όπως αυτή κυρώθηκε, τρο¬ 
ποποιήθηκε και συμπληρώθηκε με τους Νόμους 867/79, 
1048/80,1133/81 και 1190/81 καθώς και των σχετικών κα¬ 
νονιστικών πράξεων όπως ισχύουν σήμερα για την απο¬ 
κατάσταση των ζημιών των κτιρίων γενικά, τις οποίες προ- 
κάλεσε ο σεισμός της 26ης Μάίου 2000 στα διοικητικά 
όρια των Οικισμών: 

α) Λευκάδας, Τσουκαλάδων, Απόλπαινας, Κατούνας 
του Δήμου Λευκάδας και 

β) Αγ.Πέτρου, Κοντάραινας, Μαραντοχωρίου, Ευγύ- 
ρου, Χορτάτων, Δραγάνου, Βασιλικής, Σύβρου, Βουρνι- 


κά, Κομηλίου, Αγ. Ηλία και Αθανίου του Δήμου Απολλω¬ 
νιών. 

2. Το έργο της αποκατάστασης των ζημιών ανατίθεται 
στον ήδη λειτουργούντα Τ.Α.Σ. Λευκάδας. 

3. Ορίζεται προθεσμία τεσσάρων (4) μηνών, από τη δη¬ 
μοσίευση της παρούσας Απόφασης σε ΦΕΚ, εντός της 
οποίας οι ιδιοκτήτες των ακινήτων, που υπέστησαν βλά¬ 
βες από το σεισμό της 26ης Μάίου 2000 υποχρεούνται να 
υποβάλλουν αίτηση στον Τ.Α.Σ. Λευκάδας προκειμένου 
να διενεργηθεί ο έλεγχος των κτιρίων τους από τις αρμό¬ 
διες επιτροπές του Υ.ΠΕ.ΧΩ.Δ.Ε. Μετά την παρέλευση 
της παραπάνω προθεσμίας οι τυχόν σεισμόπληκτοι που 
δεν υπέβαλλαν αίτηση για αυτοψία δεν δικαιούνται τη χο¬ 
ρήγηση στεγαστικής συνδρομής για την αποκατάσταση 
των ακινήτων τους. 

4. Με αποφάσεις του Υφυπουργού ΠΕ.ΧΩ.Δ.Ε. θα κα¬ 
θορίζονται ονομαστικά οι δικαιούχοι στεγαστικής συν¬ 
δρομής για την αποκατάσταση των ακινήτων τους σύμ¬ 
φωνα με τα πορίσματα των αρμοδίων επιτροπών του 
Υ.ΠΕ.ΧΩ.Δ.Ε. Οι αποφάσεις αυτές θα δημοσιεύονται στο 
ΦΕΚσύμφωναμετοάρθρο 1,παρ.2τηςαπό26.3.81 Πρά¬ 
ξεως Νομοθετικού Περιεχομένου που κυρώθηκε με το Ν. 
1190/81. 

5. Εντός ενός (1) έτους από τη δημοσίευση σε ΦΕΚτων 
αποφάσεων της προηγούμενης παραγράφου, οι σεισμό¬ 
πληκτοι που έχουν οριστεί δικαιούχοι Στεγαστικής Συν¬ 
δρομής πρέπει να υποβάλλουν στον Αρμόδιο Τ.Α.Σ. Λευ¬ 
κάδας τα απαιτούμενα δικαιολογητικά (συμβόλαια, μελέ¬ 
τες επισκευής, κλπ.) για τη χορήγηση της στεγαστικής 
συνδρομής. 

2. ΣΤΕΓΑΣΤΙΚΑΔΑΝΕΙΑ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστικής συνδρομής (άτο¬ 
κο δάνειο και δωρεάν κρατική αρωγή) για την αποκατά¬ 
σταση των ζημιών που προκάλεσαν ο σεισμός της 26ης 
Μάίου 2000 σε περιοχές του Νομού Λευκάδας. 

α. Για ανακατασκευή των κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επισκευ¬ 
ής (ασύμφορα) ή είναι δομημένα από ευτελή υλικά (ωμο¬ 
πλίνθους ή μη διαμορφωμένους λίθους μικρής διατομής 
με συνδετικό υλικό αργιλώδες) και τα οποία δεν έχουν χα- 
ρακτηρισθεί κατεδαφιστέα, αλλά οι ζημιές που προκλή- 
θηκαν από το σεισμό δεν επιδέχονται, σύμφωνα με την 
κρίση του αρμόδιου Τομέα Αποκατάστασης Σεισμοπλή¬ 
κτων (Τ.ΑΣ.) Νομού Λευκάδας, ουσιαστική αποκατάστα¬ 
ση, δηλαδή επισκευή που εξασφαλίζει την αναγκαία αντι¬ 
σεισμική αντοχή τους. 

β. Την επισκευή των πάσης φύσεως κτιρίων που έχουν 
υποστεί ζημιές από το σεισμό. 

Τα ανωτέρω δάνεια δύνανται να χρησιμοποιηθούν και 
για αυτοστέγαση. 

γ. Τα κτίρια που χαρακτηρίζονται εγκαταλελειμμένα 
(διατηρούν τους περιμετρικούς τοίχους και έστω τμήμα 
της στέγης) δεν δικαιούνται δάνειου. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να έχει κουφώ¬ 
ματα και να ήταν στοιχειωδώς κατοικήσιμο και ο ενδιαφε¬ 
ρόμενος να προσκομίσει τα ακόλουθα δικαιολογητικά: 

α) Βεβαίωση ΔΕΗ ότι είχε ρεύμα 

β) Δήλωση στοιχείων ακινήτων (Ε9) και (Ε1) για το χρο¬ 
νικό διάστημα πριν από τις πλημμύρες. 

II. ΔΙΚΑΙΟΥΧΟΙ ΤΩΝ ΣΤΕΓΑΣΤΙΚΩΝ ΔΑΝΕΙΩΝ 

1. Οι δικαιούχοι της στεγαστικής συνδρομής (άτοκο δά¬ 
νειο και δωρεάν κρατική αρωγή) θα καθορίζονται από τον 

αρμόδιο Τομέα Αποκατάστασης Σεισμοπλήκτων (Τ.Α.Σ.) 
Νομού Λευκάδας στην οποία οι ενδιαφερόμενοι θα πρέ¬ 
πει να υποβάλουν αίτηση με τα σχετικά δικαιολογητικά, 
μέσα στις προθεσμίες που καθορίζονται με την παρούσα 
απόφαση. 

2. Ο αρμόδιος Τομέας Αποκατάστασης Σεισμοπλήκτων 
(Τ.Α.Σ.) Νομού Λευκάδας θα χορηγεί στους δικαιούχους 
βεβαίωση με την οποία θα προσδιορίζεται το ύψος της 
απαιτούμενης δαπάνης επισκευής ή το ποσό που δικαι¬ 
ούται ο ενδιαφερόμενος για ανακατασκευή ή αυτοστέγα¬ 
ση. Στη βεβαίωση θα αναφέρεται το ποσό της δωρεάν 
κρατικής αρωγής καθώς και του στεγαστικού δανείου, 
σύμφωνα με τους όρους που καθορίζονται κατωτέρω για 
τα κτίρια που βρίσκονται εντός της πληγείσας περιοχής. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδήπο¬ 
τε άλλη νόμιμη αιτία ή ο ιδιοκτήτης το επιθυμεί, τότε ο 
ιδιοκτήτης, ή καθένας από τους συνιδιοκτήτες (εφόσον 
υφίσταται συνιδιοκτησία), καθένας από αυτούς, δικαιού¬ 
ται στεγαστική ενίσχυση για αυτοστέγαση με αγορά ή 
ανέγερση κατοικίας σε άλλη πληγείσα περιοχή. 

4. Σε περίπτωση που κατέρρευσαν κτίσματα από το σει¬ 
σμό ή κατεδαφίστηκαν αμέσως μετά από αυτές με εντολή 
Δημόσιας ή Δημοτικής Αρχής, χωρίς να έχουν εκδοθεί 
πρωτόκολλα επικινδύνως ετοιμόρροπου, από τις κατά 
Νόμο Τριμελείς Επιτροπές, εγκρίνουμε τη δανειοδότησή 
τους εφόσον: 

α. Η οικοδομή που κατέρρευσε ή κατεδαφίστηκε αμέ¬ 
σως μετά το σεισμό αναφέρεται στις επίσημες καταστά¬ 
σεις καταγραφής των κτισμάτων του αρμόδιου Τμήματος 
Πολεοδομίας και Πολεοδομικών Εφαρμογών. 

β. Η οικοδομή βρισκόταν μέσα σε σχέδιο πόλεως ή μέ¬ 
σα σε όρια οικισμού προϋφιστάμενου του 1923. 

γ. Ο ενδιαφερόμενος έχει υποβάλει εμπρόθεσμα αίτη¬ 
ση για δανειοδότηση του συγκεκριμένου κτίσματος. 

δ. Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και 
της χρήσης του (π.χ. οικοδομική άδεια ανέγερσης της κα- 
ταστραφείσας οικοδομής, φωτογραφίες, αεροφωτογρα¬ 
φίες κλπ.) 

ε. Υπάρχουν στοιχεία ότι το κτίσμα δεν ήταν εγκαταλε- 
λειμμένο (π.χ. αποδείξεις κοινωφελών οργανισμών ή Δη¬ 
μοτικών ή Κοινοτικών τελών κλπ.). 

Παράλληλα ο σεισμόπληκτος θαπρέπει να συνυποβάλλει: 

Βεβαίωση της Δημόσιας ή Δημοτικής ή Κοινοτικής Αρ¬ 
χής ότι δόθηκε εντολή για την κατεδάφιση του κτίσματος 
προς αποτροπή αμέσου κινδύνου μετά το σεισμό ή βε¬ 
βαίωση ότι το κτίσμα κατέρρευσε από το σεισμό της 26ης 
Μάίου 2000. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 

1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 

Η στεγαστική ενίσχυση (δάνειο και δωρεάν κρατική 
αρωγή) θα χορηγείται στους δικαιούχους με βάση την 
προσκομιζόμενη στη δανείστρια Τ ράπεζα έγγραφη συνη- 
γορία του αρμόδιου Τομέα Αποκατάστασης Σεισμοπλή¬ 
κτων (Τ.Α.Σ.) Νομού Λευκάδας με τους ακόλουθους βασι¬ 
κούς όρους: 

α) Για κτίσματα που έχουν χρήση κατοικίας 130.000 
δρχ. ανάτ.μ. και με ανώτατο όριο δανειοδοτούμενης επι¬ 
φάνειας τα 120 τ.μ., ανά χωριστή ιδιοκτησία. 

β) Για κτίρια που έχουν χρήση επαγγελματικού χώρου η 
στεγαστική ενίσχυση ανέρχεται στο ποσό των 80.000 
δρχ. ανά τ.μ. και για δανειοδοτούμενη επιφάνεια μέχρι 


120 τ.μ., ήτοι μέχρι του ποσού των 9.600.000 δρχ., για τα 
πρώτα 150 τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνεια του σε τμή¬ 
ματα των 150 τ.μ. για τα τυχόν δάνεια που θα προκόψουν 
πέραν των πρώτων 150 τ.μ. το ποσόν του δανείου ορίζε¬ 
ται σε 50.000 δρχ. ανά τ.μ. και για δανειοδοτούμενη επι¬ 
φάνεια 120 τ.μ., ήτοι μέχριτου ποσού των 6.000.000 δρχ. 
για κάθε επιπλέον δάνειο που θα χορηγείται. 

Το προκύπτοντελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα αμε¬ 
λείται, ενώ αν είναι πάνω από 50 τ.μ., τότε θα χορηγείται 
στεγαστική συνδρομή ανάλογα με το εμβαδόντου και σύμ¬ 
φωνα με τα ισχύοντα ανώτατα όρια (εμβαδού και δανείου). 

γ) Γ ια υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοικίας 
ή επαγγελματικές στέγες, χορηγείται ποσό δανείου που 
αντιστοιχεί στο 70% της εκάστοτε ισχύουσας μεγίστης τι¬ 
μής μονάδας για τη χρηματοδότηση των ανακατασκευα- 
ζομένων κατοικιών ή επαγγελματικών χώρων αντίστοιχα. 

δ) Για κατασκευές κτισμάτων βοηθητικής χρήσεως στο 
δώμα οικοδομών π.χ. απολήξεις κλιμακοστασίων, ανελκυ¬ 
στήρων κλπ. χορηγείται δάνειο που αντιστοιχεί στο 70% 
της εκάστοτε ισχύουσας μεγίστης τιμής μονάδας για τη 
χρηματοδότηση της ανακατασκευαζόμενης επιφάνειας. 

ε) Για κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, χορη¬ 
γείται δάνειο που αντιστοιχεί στο 30% της εκάστοτε ισχύ- 
ουσας μεγίστης τιμής μονάδας για τη χρηματοδότηση 
της ανακατασκευαζόμενης επιφάνειας. 

ζ) Για βοηθητικούς χώρους της αυτής οικοδομής ή ευρι¬ 
σκόμενους στο αυτό οικόπεδο που συμπληρώνουν τη λει- 
τουργικότητά της και με την προϋπόθεση ότι το σύνολο 
της δανειοδοτούμενης επιφάνειας (κύριος και βοηθητικός 
χώρος) δεν υπερβαίνει τα 120 τ.μ. (π.χ. αποθήκες τροφί¬ 
μων, ιματιοθήκες, κουζίνες, φούρνοι κλπ.) η ανά τ.μ. τιμή 
αποζημίωσης κατεδαφιστέου κτίσματος (είτε βάση πρω¬ 
τοκόλλων κατεδαφίσεως είτε ως ασύμφορα επισκευής εί¬ 
τε ως μη ασφαλώς επισκευάσιμα λόγω ευτελών δομικών 
υλικών) είναι η αυτή με της κατοικίας, παράγραφος (α). 

η)Για αποθήκες οποιοσδήποτε χρήσης (οικιακή ή επαγ¬ 
γελματική αποθήκη) καθώς και στάβλους, αγροτικά κτί¬ 
σματα, χώρους αποθήκευσης, που είτε βρίσκονται στο 
ίδιο οικόπεδο με το κυρίως κτίσμα είτε σε άλλο η ανά τ.μ. 
τιμή αποζημίωσης κατεδαφιστέου, ανέρχεται στο ποσό 
των 45.000 δρχ. κατεδαφιζόμενης επιφάνειας και μέχρι 
εμβαδού 120 τ.μ. 

θ) Γ ια την ανακατασκευή αγροτικών κατοικιών (κτισμάτων 
ευτελούς αξίας κατασκευής, μικρού κατά κανόνα εμβαδού 
που χρησιμοποιούνται εποχιακά) η στεγαστική ενίσχυση 
ανέρχεται στοποσό των 70.000 δρχ. ανάτ.μ. κατεδαφιζόμε- 
νης επιφάνειας και μέχρι συνολικού εμβαδού 120 τ.μ. 

ι) Γ ια κτίρια που ανήκουν στο Δημόσιο, Ν.Π.Δ.Δ. ή σε Κοι¬ 
νωφελή ή σε Φιλανθρωπικά ή σε Ευαγή Ιδρύματα ή σε Σω¬ 
ματεία, το ύψος της στεγαστικής ενίσχυσης ανέρχεται στο 
ποσό των 120.000 δρχ. ανά τ.μ. επί του συνόλου της κατε- 
δαφιστέας επιφάνειας και η ανεγειρόμενη επιφάνεια δεν θα 
πρέπει να είναι μικρότερη του 75% της κατεδαφισθείσης. 

ια) Για την ανακατασκευή κωδωνοστασίων και μόνο, το 
ύψος της στεγαστικής ενίσχυσης είναι ανάλογο του όγκου 
του κατεδαφιστέου και ανέρχεται στο ποσό των δέκα πέ¬ 
ντε χιλιάδων δραχμών (15.000 δρχ.) ανά κυβικό μέτρο. 

ιβ) Για κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός της 
στεγαστικής ενίσχυσης ανακατασκευής ή αυτοστέγασης 
που αντιστοιχεί στην ιδιοκτησία του και επί πλέον στεγα- 
στική ενίσχυση ανάλογα με το ποσοστό του επί των κοι¬ 
νοχρήστων χώρων και μέχρι συνολικού εμβαδού 120 τ.μ. 
αθροιστικά (από ιδιοκτησία και κοινόχρηστο χώρο). 

ιγ) Η δωρεάν κρατική αρωγή, που αντιστοιχεί στην πα¬ 
ραπάνω στεγαστική ενίσχυση για ανακατασκευή ή αυτο¬ 
στέγαση θα καλυφθεί από τον Προϋπολογισμό Δημοσίων 
Επενδύσεων και ορίζεται σε ποσοστό 33% της στεγαστι- 
κής ενίσχυσης και μόνο για μία ιδιοκτησία. Στην περίπτω¬ 
ση της παρ. (β) κάθε τμήμα με επιφάνεια 150 τ.μ. θεωρεί¬ 
ται ανεξάρτητη ιδιοκτησία. 

ιδ) Σε περίπτωση που στον ίδιο ιδιοκτήτη ανήκαν πριν 
από το σεισμό, περισσότερες της μιας ιδιοκτησίες, στε- 
γαστική ενίσχυση δικαιούται για κάθε μία από αυτές, ενώ 
δωρεάν κρατική αρωγή μόνο για τη μία ιδιοκτησία , την 
οποία επιλέγει ο ίδιος με Υπεύθυνη Δήλωση. Γιατις πέραν 
της μίας ιδιοκτησίες το σύνολο της στεγαστικής ενίσχυ¬ 
σης χορηγείται υπό μορφή δανείου, χωρίς δωρεάν κρατι¬ 
κή αρωγή. 

ιε) Σε περιπτώσεις ανακατασκευής επαγγελματικού χώ¬ 
ρου, υποχρέωση του ιδιοκτήτη είναι να ανακατασκευάσει 
κτίσμα εμβαδού τουλάχιστον ίσο με το 66% του εμβαδού 
ή του όγκου του κατεδαφιστέου κτίσματος, με βάση το 
οποίο υπολογίστηκε το δάνειο. Σε όλες τις άλλες περι¬ 
πτώσεις ανακατασκευής, υποχρέωση του ιδιοκτήτη είναι 
να ανακατασκευάσει κτίσμα εμβαδού τουλάχιστον ίσου 
με το 66% του εμβαδού του κατεδαφιστέου κτίσματος, με 
βάση το οποίο υπολογίστηκε η στεγαστική ενίσχυση. 

ιστ) Στις περιπτώσεις αυτοστέγασης η Σ.Σ. δεν μπορεί 
να υπερβαίνει το αναφερόμενο στα συμβόλαια αγοραπω¬ 
λησίας τίμημα. Η αγοραζόμενη κατοικία θα πρέπει να εί¬ 
ναι νομίμως υφιστάμενη και να έχει εμβαδόν τουλάχιστον 
ίσο με το 40% της δανειοδοτούμενης επιφάνειας του κα- 
τεδαφιστέου κτίσματος. Στις περιπτώσεις που το κτίσμα 
στο οποίο πραγματοποιείται η αυτοστέγαση δεν έχει οι¬ 
κοδομική άδεια (οικισμοί προϋφιστάμενοι του 1923) η 
στατική επάρκεια του κτιρίου θα πρέπει να βεβαιώνεται 
από δύο ιδιώτες Πολιτικούς Μηχανικούς. 

2. ΕΠΙΣΚΕΥΗ 

α) Γ ια την επισκευή ζημιών στα «μη φέροντα» στοιχεία 
κτιρίωντο ποσό της στεγαστικής ενίσχυσης ανέρχεται μέ¬ 
χρι 30.000 δρχ. ανάτ.μ. και μέχρι συνολικού εμβαδού 120 
τ.μ. ανά χωριστή ιδιοκτησία. 

β) Για την επισκευή ζημιών στον «φέροντα» οργανισμό 
κτιρίων της στεγαστικής ενίσχυσης ανέρχεται μέχρι του 
ποσού των 40.000 δρχ. ανά τ.μ. χωρίς περιορισμό ως 
προς το συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» στοιχεία και στον «φέροντα οργανισμό» της ιδίας 
ιδιοκτησίας, το συνολικό ανά τ.μ. ύψος της στεγαστικής 
ενίσχυσης δεν επιτρέπεται να υπερβαίνει το όριο των 
65.000 δρχ. ανάτ.μ. αθροιστικά. 

δ) Γ ια τις επισκευές κτιρίων κάθε χρήσης που είναι δια¬ 
τηρητέα ή παραδοσιακά χαρακτηρισμένα, με προϋπάρ- 
χουσα του σεισμού Απόφαση του Υ.ΠΕ.ΧΩ.Δ.Ε. ή του 
Υπουργείου Πολιτισμού, η Σ.Σ. ανέρχεται μέχρι του πο¬ 
σού των 160.000 δρχ. ανάτ.μ. χωρίς περιορισμό ως προς 
το συνολικό εμβαδόν της ιδιοκτησίας. Απαραίτητη προϋ¬ 
πόθεση το κτίριο να χρησιμοποιείται και οι ζημιές να προ¬ 
έρχονται από τον σεισμό και όχι από εγκατάλειψη. 


ε) Για τα κτίρια της προηγούμενης παραγράφου (δ), 
όταν διατηρείται η όψη και ανακατασκευάζεται το υπό¬ 
λοιπο, θα χορηγείται Σ.Σ. επισκευής διατηρητέου ή πα¬ 
ραδοσιακού κτιρίου για τις όψεις, χωρίς όριο δανειοδό¬ 
τησης, και Σ.Σ. ανακατασκευής κτιρίου αντίστοιχα, για το 
υπόλοιπο κτίσμα με τα όρια τιμών και επιφανειών για κά¬ 
θε κατηγορία κτιρίου (κατοικία ή επαγγελματοβιομηχανι- 
κός χώρος) που αναφέρθηκαν στα προηγούμενα. 

στ) Για επισκευή αποθηκών ανεξαρτήτου χρήσης, 
αγροτικών κτισμάτων (πλην οικιών) η στεγαστική ενίσχυ¬ 
ση ανέρχεται μέχρι συνολικού ποσού 800.000 δρχ. για κά¬ 
θε κτίσμα. 

ζ) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της στεγαστικής ενίσχυ¬ 
σης (δάνειο και δωρεάν κρατική αρωγή) για την αποκατά¬ 
σταση του φέροντος οργανισμού και των λοιπών μη φερό- 
ντων στοιχείων θα ανέρχεται στο ποσό των 70.000 δρχ. ανά 
τ.μ. επί του συνόλου της επιφάνειας του κτιρίου. Για ύψος 
δανειοδότησης που δεν υπερβαίνει το ως άνω ποσό η σχε¬ 
τική έγκριση θα εκδίδεται από τον αρμόδιο Τομέα Αποκα¬ 
τάστασης Σεισμοπλήκων (Τ.Α.Σ.) Νομού Λευκάδας. Για 
ύψος δανείου που υπερβαίνει το ως άνω ποσό η υπόθεση 
θα παραπέμπεται στο Τμήμα Αποκατάστασης Ζημιών της 
Υ.Α.Σ. για την έκδοση της συμπληρωματικής έγκρισης. 

η) Εφόσον πρόκειται για κτίρια με περισσότερες της 
μιας χωριστές ιδιοκτησίες, ο κάθε ιδιοκτήτης δικαιούται, 
εκτός από την στεγαστική συνδρομή για την αποκατά¬ 
σταση των ζημιών της ιδιοκτησίας του, και πρόσθετη στε- 
γαστική ενίσχυση για την κάλυψη της δαπάνης που ανα¬ 
λογεί για την αποκατάσταση των ζημιών των κοινοκτήτων 
στοιχείων. 

θ) Η δωρεάν κρατική αρωγή που αντιστοιχεί στην ανω¬ 
τέρω στεγαστική ενίσχυση επισκευής θα καλυφθεί από 
τον Προϋπολογισμό Δημοσίων Επενδύσεων και ανέρχε¬ 
ται σε ποσοστό 33% της στεγαστικής ενίσχυσης και μό¬ 
νον για μία ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν 
από το σεισμό, περισσότερες της μιάς ιδιοκτησίες, στε- 
γαστική ενίσχυση δικαιούται για κάθε μία από αυτές, ενώ 
δωρεάν κρατική αρωγή μόνο για τη μία ιδιοκτησία, την 
οποία επιλέγει ο ίδιος με Υπεύθυνη Δήλωση. 

Γ ια τις πέραν της μιας ιδιοκτησίες το σύνολο της στε- 
γαστικής ενίσχυσης χορηγείται υπό μορφή δανείου, χω¬ 
ρίς δωρεάν κρατική αρωγή. 

3. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της στεγαστικής ενίσχυσης για ανακατα¬ 
σκευή θα αναληφθεί σε δύο ισόποσες δόσεις, η πρώτη 
από τις οποίες καταβάλλεται με την υπογραφή της δανει¬ 
στικής σύμβασης, η δε επόμενη όταν θα έχουν εκτελεστεί 
εργασίες, που αφορούν στην κατασκευή του φέροντα ορ¬ 
γανισμού, τοιχοποιιών, εξωτερικών επιχρισμάτων και κι¬ 
γκλιδωμάτων. Στις περιπτώσεις που δεν έχει χορηγηθεί 
αποδεδειγμένα η δωρεάν κρατική αρωγή θα χορηγείται 
το σύνολο του δανείου και η δωρεάν κρατική αρωγή θα 
ενέχει θέση β’ δόσης του δανείου. 

β) Η στεγαστική ενίσχυση που χορηγείται για επισκευές 
είναι δυνατόν να δοθεί κατά την κρίση της δανείστριας 
Τράπεζας, εφάπαξ, αν πρόκειται για μικρά ποσά. Απαραί¬ 
τητη προϋπόθεση, στην περίπτωση αυτή, είναι η συνηγο- 
ρίατου αρμόδιου Τομέα Αποκατάστασης Σεισμοπλήκτων 
(Τ.ΑΣ.) Νομού Λευκάδας. 

γ) Το ποσό της στεγαστικής ενίσχυσης για αυτοστέγα¬ 
ση θα χορηγείται εφάπαξ με την προσκόμιση οριστικού 
συμβολαίου αγοράς και πιστοποιητικού μεταγραφής ή 
προσυμφώνου με την υποχρέωση της υποβολής οριστι¬ 
κού συμβολαίου και πιστοποιητικού μεταγραφής σε χρό¬ 
νο που θα ορίζεται στην εγκριτική απόφαση του αρμόδι¬ 
ου Τομέα Αποκατάστασης Σεισμοπλήκτων (Τ.Α.Σ.) Νομού 
Λευκάδας. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεολυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

ε) Η στεγαστική ενίσχυση για την αποκατάσταση ζημιών 
σε πάγιες εγκαταστάσεις επιχειρήσεων και επαγγελμα- 
τιών επιτρέπεται να χορηγηθούν, με τους ίδιους όρους, 
και στους μισθωτές ή σε όσους έχουν από οποιαδήποτε 
νόμιμη αιτία, αποδεδειγμένα τη νομή ή τη χρήση των εν 
λόγω χώρων, εφόσον δεν έχει υποβληθεί σχετική αίτηση, 
εκ μέρους των ιδιοκτητών, μέσα σε 45 ημέρες από τη δη¬ 
μοσίευση της παρούσας στην Εφημερίδα της Κυβερνή- 
σεως. Μετά την πάροδο των 45 ημερών, το δικαίωμα υπο¬ 
βολής αίτησης για χορήγηση στεγαστικής ενίσχυσης 
μπορεί να ασκηθεί και από τον ενοικιαστή, για λογαρια¬ 
σμό του αμελούντος ιδιοκτήτη. Σε κάθε περίπτωση, η 
υποχρέωση για την καταβολή των δόσεων του δανείου 
βαρύνει τον ιδιοκτήτη. 

στ) Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κλπ., επιδοτού¬ 
μενο κατά 100% από το λογαριασμό του Ν. 128/75. 

ζ) Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οι¬ 
κονομίας. 

IV. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεωςτης στεγα- 
στικής συνδρομής (μαζί με το ακίνητο) και στους τυχόν 
νέους κτήτορες των ακινήτων, ασχέτως του τρόπου απο- 
κτήσεως και του είδους της ιδιοκτησίας, που έχουν επ’ 
αυτού (καθολική διαδοχή, ειδική διαδοχή, επικαρπία, ψι¬ 
λή κυριότητα, συνιδιοκτησία κλπ.). Απαραίτητη όμως 
προϋπόθεση είναι, οι νέοι κτήτορες να έχουν υποβάλλει 
εμπρόθεσμα αίτηση και τα απαιτούμενα δικαιολογητικά, 
σύμφωνα με τις εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώσε¬ 
ων) δεν έχουν λάβει δωρεάν κρατική αρωγή για άλλο πλη- 
γέν κτίσμα, από το σεισμό της 26ης Μάίου 2000 σε περιο¬ 
χές του Νομού Λευκάδας 

3. Είναι δυνατή η χορήγηση στεγαστικής ενίσχυσης και 
στους νέους κτήτορες, που απέκτησαν τη πλήρη κυριό¬ 
τητα του ακινήτου με γονική παροχή, μετά την λήξη των 
προθεσμιών αρχικών αιτήσεων, χωρίς να έχει υποβληθεί 
εμπρόθεσμη αίτηση από το νέο κτήτορα. Στην περίπτωση 
αυτή αρκεί μόνο η εμπρόθεσμη υποβολή αίτησης από τον 
αρχικό ιδιοκτήτη του ακινήτου. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 


Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, και την Αγροτική Τράπεζα Ελλάδος. 

VI.ΥΠΟΘΗΚΕΣ ΣΕΙΣΜΟΔΑΝΕΙΩΝ 

Γιατην ασφάλεια κάθε δανείου θα εγγράφεται υπέρ της 
δανείστριας Τράπεζας υποθήκη επί του ακινήτου που θα 
επισκευάζεται ή θα ανακατασκευάζεται από το προϊόν 
του δανείου ή αντ’ αυτού επί άλλου ακινήτου που τυχόν 
προσφέρεται από το δανειολήπτη, εφόσον η αξία του ακι¬ 
νήτου καλύπτειτο ασφαλιζόμενο δάνειο. Η υποθήκη μπο¬ 
ρεί επίσης να μεταφέρεται εκ των υστέρων σε άλλο ακί¬ 
νητο αντίστοιχης αξίας. 

Συνηγορούμε, ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναών πληγέντων 
από το σεισμό της 26ης Μάίου 2000 σε περιοχές του Νο¬ 
μού Λευκάδας και στις περιπτώσεις που υπάρχει αδυναμία 
προσφοράς ακινήτου για εγγραφή υποθήκης, προς εξα¬ 
σφάλιση του δανείου, πιστοποιούμενη από σχετική βεβαί¬ 
ωση της αρμόδιας Μητρόπολης που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις. 

3. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής, από τους 
δικαιούχους δανείων ή νέους κτήτορες, ανακριβών δη¬ 
λώσεων ή σε περίπτωση μη εκπλήρωσης των υποχρεώ¬ 
σεων, που θα αναλάβουν με όσα προβλέπονται στην πα¬ 
ρούσα απόφαση θα υπόκεινται, πέρα από τις νόμιμες κυ¬ 
ρώσεις και τις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Δημοσίου, που 
θα συνομολογείται με τη δανειστική σύμβαση και θα αντι¬ 
στοιχεί σε ποσοστό 10% επί ολοκλήρου του ποσού του 
δανείου. 

γ. Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 3 ποσοστιαίες μονάδες από το 
επιτόκιο που καθορίστηκε με τη δανειστική σύμβαση για 
κάθε περίπτωση. 

4. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 

Για δωρεάν κρατική αρωγή δαπάνη του Προγράμματος 

Δημοσίων Επενδύσεων ύψους 285.000.000 δρχ. για τα 
επόμενα τέσσερα οικονομικά έτη και θα βαρύνει το έργο 
9469000 της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνειτολογαριασμότου Ν. 128/75, ο οποίος δη- 
μιουργείται από παρακράτηση επί των χορηγήσεων των 
Τραπεζών με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητάς του . 
Το ύψος της δαπάνης αυτής είναι 570.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 28 Νοεμβρίου 2000 

οι ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝΙΟΥ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Γ. ΔΡΥΣ ΑΘ. ΑΛΕΥΡΑΣ 

Αριθ. οικ/11501/ΤΠ42 (3) 

Προϋποθέσεις για τη χορήγηση σεισμοδανείων και δυνα¬ 
τότητα μεταφοράς τους για ανακατασκευή κατοικίας 
ή αυτοστέγαση σε άλλη θέση σύμφωνα με τον Ν. 
2539/97. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη : 

1. Τις διατάξεις του Ν. 867/79 «περί κυρώσεως, τροπο- 
ποιήσεως και συμπληρώσεως της από 28-7-78 Πράξεως 
Νομοθετικού Περιεχομένου του Προέδρου της Δημοκρα¬ 
τίας «περί αποκαταστάσεως ζημιών εκ σεισμών 1978 εις 
περιοχή Βορείου Ελλάδος κλπ. και ρυθμίσεως ετέρων τι- 
νών συναφών θεμάτων» και ειδικότερα το άρθρο 13 της 
Πράξης. 

2. Τιςδιατάξειςτου Ν. 1190/81 «περί κυρώσεωςτης από 
26-3-81 Πράξεως Νομοθετικού Περιεχομένου του Προέ¬ 
δρου της Δημοκρατίας, «περί αποκαταστάσεως ζημιών 
εκ σεισμών 1981 και ρυθμίσεως ετέρων συναφών θεμά¬ 
των» και ειδικότερα τις παραγράφους 7 και 8 του άρθρου 
2 και το άρθρο 5 του Κυρωτικού Νόμου. 

3. Τηνοικ/1584/ΑΖ/4-7-91 Απόφαση «Προϋποθέσεις για 
τη χορήγηση σεισμοδανείων και δυνατότητα μεταφοράς 
τούτων για ανακατασκευή ή αυτοστέγαση σε άλλη θέση». 

4. Την οικ/3231 /ΤΠ/25-7-96 Απόφαση «Προϋποθέσεις για 
τη χορήγηση σεισμοδανείων και δυνατότητα μεταφοράς 
τους για ανακατασκευή ή αυτοστέγαση σε άλλη θέση». 

5. Την ΥΑΣ/5578/96/ΑΖ5α/22-1-97 Απόφαση του Υφυ¬ 
πουργού ΠΕ.ΧΩ.Δ.Ε. με θέμα «Προϋποθέσεις για τη χορή¬ 
γηση σεισμοδανείων και δυνατότητα μεταφοράς τους για 
ανακατασκευή κατοικίας ή αυτοστέγαση σε άλλη θέση». 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την Κοινή Απόφαση Δ16α/04/773/29-11-90 του 
Υπουργού Προεδρίας και του αναπληρωτή Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

8. Την κοινή απόφαση Δ17α/10/30/Φ2.2.1 /23.5.2000 
(ΦΕΚ/664/Β/24.5.2000)του Πρωθυπουργού και του Υπουρ¬ 
γού ΠΕ.ΧΩ.Δ.Ε. «Ανάθεση Αρμοδιοτήτων Υπουργού 
ΠΕ.ΧΩ.Δ.Ε. στους Υφυπουργούς ΠΕ.ΧΩ.Δ.Ε. Αθανάσιο 
Αλευρά και Ηλία Ευθυμιόπουλο». 

9. Το Νόμο 2539/97 (ΦΕΚ 244/Α74-12-97) «Περί συ¬ 
γκρότησης της Πρωτοβάθμιας Τοπικής Αυτοδιοίκησης». 

10. Την αρ. 360/98 Γνωμοδότηση του Ν.Σ.Κ., του τμή¬ 
ματος Γ. 

11. Την αρ. 520/98 Γνωμοδότηση του Ν.Σ.Κ. του Α'τμή¬ 
ματος διακοπών. 

12. Την αρ. ΥΑΣ/3220/ΤΠ 34.2/8-2-99 Απόφαση Υφυ¬ 
πουργού ΠΕ.ΧΩ.Δ.Ε., «περί αποδοχής των αρ. 360/98 και 
520/98 Γνωμοδοτήσεων του Ν.Σ.Κ., σχετικά με τη δυνα¬ 
τότητα μεταφοράς σεισμοδανείων για ανακατασκευή ή 
αυτοστέγαση σε άλλη θέση μετά την ψήφιση του Ν. 
2539/97» 

13. Την αρ. ΥΑΣ/οικ/1377/ΤΠ42/7.4.99 απόφαση του 
Υφυπουργού ΠΕ.ΧΩ.Δ.Ε., σχετικά με τις προϋποθέσεις 
για τη χορήγηση σεισμοδανείων και δυνατότητα μεταφο¬ 
ράς τους για ανακατασκευή κατοικίας ή αυτοστέγαση σε 
άλλη θέση σύμφωνα με τον Ν.2539/97, αποφασίζουμε: 

Καταργούμε τις αρ. ΥΑΣ/οικ/1584/ΑΖ/4-7-91 (ΦΕΚ 
547/Β719-7-91), ΥΑΣ/οικ/3231 /ΤΠ/25-7-96 (ΦΕΚ672/Β1/6- 
8-96), και ΥΑΣ/5578/96/ΑΖ5α/22-1-97 (ΦΕΚ63/Β731-1-97) 


και ΥΑΣ/οικ/1377/ΤΠ42/7.4.99 αποφάσεις της Γ.Γ.Δ.Ε. 
του Υ.ΠΕ.ΧΩ.Δ.Ε. 

1. Επιτρέπεται η μεταφορά του σεισμοδανείου σε άλλη 
σεισμόπληκτη περιοχή με την προϋπόθεση, ότι, η περιο¬ 
χή αυτή έχει ενταχθεί στα προγράμματα αποκατάστασης 
σεισμοπλήκτων του Υ.ΠΕ.ΧΩ.Δ.Ε. σε χρονική περίοδο 
έως και πέντε χρόνια από την ημερομηνία ένταξης της πε¬ 
ριοχής, από την οποία μεταφέρεται το δικαίωμα. 

2. Εγκρίνεταιη μεταφοράτωνδικαιωμάτωντωνσεισμο¬ 
πλήκτων, που τα σπίτια τους κρίθηκαν επικινδύνως ετοι¬ 
μόρροπα ή κρίθηκε η δαπάνη επισκευής τους υπέρμετρη 
ή είναι δομημένα από ωμοπλίνθους ή ξηρολιθιά ή κρο- 
καλλοειδείς λίθους και οι προξενηθείσες από τους σει¬ 
σμούς ζημιές τους δεν επιδέχονται κατά την κρίση των 
αρμοδίων επιτροπών, ουσιαστική αποκατάσταση ή κα- 
τέρρευσαν από τους σεισμούς, και τη χρησιμοποίηση του 
δανείου για την κατασκευή νέας κατοικίας ή την αγορά 
διαμερίσματος (αυτοστέγαση): 

α) Σε άλλο σεισμόπληκτο οικισμό του ιδίου Ο.Τ.Α. σύμ¬ 
φωνα με τον Ν. 2539/97 (ΦΕΚ 244/Α74-12-97), ανεξάρτη¬ 
τα αν αυτός είναι πληθυσμιακά μικρότερος ή μεγαλύτε¬ 
ρος. 

β) Σε σεισμόπληκτο οικισμό άλλου Ο.Τ.Α., εκτός από 
την πρωτεύουσα (έδρα) του Νομού. 

3. Κατ' εξαίρεση της προηγούμενης παραγράφου 
εγκρίνουμε τη μεταφορά των δικαιωμάτων των σεισμο¬ 
πλήκτων, σε σεισμόπληκτο Ο.Τ.Α. ανεξάρτητα αν είναι 
πληθυσμιακά μεγαλύτερος από τον Ο.Τ.Α. που βρίσκεται 
το σεισμόπληκτο κτίσμα, εφ' όσον συντρέχουν αθροιστι¬ 
κά οι παρακάτω προϋποθέσεις: 

α) Το κτίσμα έχει κριθεί κατεδαφιστέο με πρωτόκολλο 
επικινδύνως ετοιμόρροπου λόγω σεισμού. 

β) Το ακίνητο έχει κηρυχθεί αναγκαστικά απαλλοτριω- 
τέο για δημόσιο όφελος (αρχαιολογία, διάνοιξη οδού κτλ.) 
ή να ρυμοτομείται βάσει εγκεκριμένου σχεδίου πόλεως σε 
τόση έκταση, ώστε το τμήμα που απομένει να μηνεπαρκεί 
για την ανέγερση της προβλεπόμενης οικοδομής. 

γ) Το κτίσμα κατοικείτο προ των σεισμών και αποτελεί 
την κύρια κατοικία του σεισμοπλήκτου. 

4. Απαγορεύεται ενγένειη μεταφορά των δικαιωμάτων: 

α) Στους Νομούς Αττικής και Θεσσαλονίκης όταντο σει¬ 
σμόπληκτο κτίσμα είναι σε άλλο Νομό. 

β) Στους Δήμους Αθηναίων και Θεσσαλονίκης, εφ' όσον 
το σεισμόπληκτο κτίσμα ευρίσκεται εκτός των ορίων των 
Δήμων αυτών. 

5. Το δικαίωμα μεταφοράς των σεισμοπλήκτων που 
έχουν στην ιδιοκτησία τους δύο ή περισσότερα σπίτια, σε 
διαφορετικές σεισμόπληκτες περιοχές για τα οποία χο¬ 
ρηγούνται δάνεια ανακατασκευής, περιορίζεται μόνον 
στο ένα σπίτι που οι ίδιοι μπορούν να επιλέξουν. 

Στην περίπτωση που επιθυμούν να χρησιμοποιήσουντα 
δάνεια που θα τους εγκριθούν για τα δύο ή περισσότερα 
σπίτια τους για ανακατασκευή μίας κατοικίας, τότε υπο¬ 
χρεωτικά η ανακατασκευή της οικίας θα γίνει, στη μία από 
τις δύο ή περισσότερες σεισμόπληκτες περιοχές, ανε¬ 
ξάρτητα από τον πληθυσμό που έχει, και σύμφωνα με τα 
οριζόμενα σε σχετικές αποφάσεις για το εμβαδόν και την 
αξία της νέας κατοικίας, με την προϋπόθεση, ότι, οι σει¬ 
σμόπληκτοι είχαν στην κυριότητά τους τα εν λόγω κτί- 
σματα προ των σεισμών. 

6. Επιτρέπεται η μεταφορά του σεισμοδανείου σε σει¬ 
σμόπληκτο Ο.Τ.Α. του ιδίου ή άλλου Νομού ανεξάρτητα 
αν είναι πληθυσμιακά μεγαλύτερος από τον ΟΤΑπου βρί- 

σκεται το σεισμόπληκτο κτίσμα, μόνον σε περιπτώσεις 
που το δάνειο θα χρησιμοποιηθεί για αποπεράτωση κα¬ 
τοικίας, για την οποία ο ενδιαφερόμενος είχε άδεια ανέ¬ 
γερσης πριν από την ένταξη της περιοχής στα προγράμ¬ 
ματα αποκατάστασης σεισμοπλήκτων της Γ.Γ.Δ.Ε. του 
Υ.ΠΕ.ΧΩ.Δ.Ε. με την προϋπόθεση ότι πληρείται ο όρος 
της παραγράφου 1 της παρούσης. 

7. Στις περιπτώσεις κατολισθαινόντων οικισμών και 
εφόσον οι ενδιαφερόμενοι δικαιούχοι δανείων δεν έχουν 
στην κυριότητά τους οικόπεδο στη νέα θέση μεταφοράς 
του οικισμού επιτρέπεται να χρησιμοποιήσουν τα δάνεια 
για την ανακατασκευή ή αυτοστέγασή τους, εντός των 
ορίων του νέου Ο.Τ,Α. ( σύμφωνα με το Νόμο 2539/97) 
στον οποίο θα ανεγερθεί ο οικισμός . 

8. Για τους πυρόπληκτους του Νομού Αττικής που επι¬ 
θυμούν την ανακατασκευή ή αυτοστέγασή τους σε άλλη 
θέση, είναι δυνατή η μεταφορά των δανείων σε άλλο Δή¬ 


μο ή Κοινότητα της Νομαρχίας που ανήκει το πληγέν ακί¬ 
νητο (σύμφωνα με το Νόμο 2576/98 ΦΕΚ/25Α /9-2-98) με 
την προϋπόθεση ότι η νέα θέση μεταφοράς είναι πληθυ- 
σμιακά μικρότερη από το Δήμο ή την Κοινότητα στην 
οποία βρίσκεται το πληγέν κτίσμα. Απαγορεύεται η μετα- 
φοράτωνδανείωντων πυρόπληκτων εντός των ορίωντου 
Δήμου Αθηναίων και του Δήμου Πειραιά όταν τα πυρό¬ 
πληκτα κτίσματα βρίσκονται εκτός των ορίων των Δήμων 
αυτών. 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 28 Νοεμβρίου 2000 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΑΘ.ΑΛΕΥΡΑΣ 

